Pasiūlymas TARYBOS SPRENDIMAS dėl Europos Sąjungos pozicijos ES ir Čilės asociacijos komitete dėl Susitarimo, steigiančio Europos bendrijos bei jos valstybių narių ir Čilės Respublikos asociaciją, XII priedo, kuriame nustatytas Čilės subjektų, kurie vykdo pirkimus pagal IV dalies IV antraštinės dalies (Viešieji pirkimai) nuostatas, sąrašas, pakeitimo /* COM/2013/0942 final - 2013/0450 (NLE) */





AIŠKINAMASIS MEMORANDUMAS 1. PASIŪLYMO APLINKYBĖS 2002 m. lapkričio 18 d. pasirašytas Europos bendrijos bei jos valstybių narių ir Čilės Respublikos asociacijos susitarimas (toliau – Asociacijos susitarimas). Asociacijos susitarimo XII priede nustatytas Čilės viešųjų subjektų, kuriems taikomi įsipareigojimai dėl viešųjų pirkimų, sąrašas. Čilės Respublika siūlo keisti XII priedą. Pasiūlymu siekiama supaprastinti viešųjų subjektų, kurie 1 priedėlio A dalyje išvardyti pagal kiekvieną ministeriją, sąrašą ir jį pakeisti visa apimančia nuostata, kuria užtikrinama, kad įsipareigojimai dėl viešųjų pirkimų būtų taikomi visiems išvardytoms ministerijoms pavaldiems subjektams. Be to, Čilės valdžios institucijos siūlo visa apimančią nuostatą, kuri būtų taikoma visiems 2 priedėlio A dalies žemesnio lygmens subjektams (savivaldybėms). Pagal siūlomą pakeitimą ateityje pasikeitus subjektams (t. y. įsteigus papildomas priklausomas tarnybas, regionus, provincijas ar bendrijas, jiems susijungus ar sustabdžius jų veiklą) nebereikės keisti priedo. Be to, su Čile susijusi taikymo sritis pagal IV dalies IV antraštinę dalį dėl viešųjų pirkimų nesikeičia, todėl, Europos Komisijos nuomone, tai tik formalus pakeitimas ir pagal Asociacijos susitarimo 159 straipsnio 2 dalį kompensacinių priemonių taikyti nereikia. Priešingai, pakeitimu praktiškai patobulinama Susitarimo struktūra. XII priedo 1 priedėlio B dalis ir 2 priedėlio B dalis, kuriose nurodyta, kad įsipareigojimai dėl viešųjų pirkimų taikomi visiems kitiems centrinio ir žemesnio lygmens ne pramoninio arba ne komercinio pobūdžio viešiesiems subjektams, nekeičiamos. 2. KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI Netaikoma, nes šiuo pasiūlymu, kuriuo oficialiai iš dalies keičiamas XII priedas, taikymo sritis nekeičiama. 3. TEISINIAI PASIŪLYMO ASPEKTAI Tarybos prašoma priimti Europos Sąjungos poziciją dėl Europos Sąjungos ir Čilės asociacijos komiteto sprendimo, kuriuo iš dalies keičiamas Čilės subjektų, kurie vykdo pirkimus pagal Asociacijos susitarimo antraštinėje dalyje dėl viešųjų pirkimų išdėstytas nuostatas, sąrašas, projekto. Asociacijos susitarimo 159 straipsnyje numatyta galimybė keisti antraštinės dalies dėl viešųjų pirkimų taikymo sritį ir Asociacijos komitetas įgaliojamas priimti sprendimą keisti XII priedą pagal to straipsnio 3 dalį. Pasiūlymas priklauso išimtinei Europos Sąjungos kompetencijai. Todėl subsidiarumo principas netaikomas. 4. POVEIKIS BIUDŽETUI Pasiūlymas neturi finansinio poveikio Europos Sąjungos biudžetui. 2013/0450 (NLE) Pasiūlymas TARYBOS SPRENDIMAS dėl Europos Sąjungos pozicijos ES ir Čilės asociacijos komitete dėl Susitarimo, steigiančio Europos bendrijos bei jos valstybių narių ir Čilės Respublikos asociaciją, XII priedo, kuriame nustatytas Čilės subjektų, kurie vykdo pirkimus pagal IV dalies IV antraštinės dalies (Viešieji pirkimai) nuostatas, sąrašas, pakeitimo EUROPOS SĄJUNGOS TARYBA, atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 9 dalimi, atsižvelgdama į Europos Komisijos pasiūlymą, kadangi: (1) 2002 m. lapkričio 18 d. pasirašytas Europos bendrijos bei jos valstybių narių ir Čilės Respublikos asociacijos susitarimas[1] (toliau – Asociacijos susitarimas); (2) Asociacijos susitarimo XII priede pateiktas Čilės Respublikos subjektų, kurie vykdo pirkimus pagal Asociacijos susitarimo IV dalies IV antraštinėje dalyje išdėstytas nuostatas dėl viešųjų pirkimų, sąrašas; (3) 2012 m. vasario 10 d. Čilės Respublika pranešė Europos Sąjungai ketinanti keisti XII priedą (papildomos informacijos pateikta 2012 m. spalio 18 d.). Po šio pranešimo, vadovaudamosi Asociacijos susitarimo 159 straipsnio 2 dalimi, Šalys nusprendė, kad Asociacijos komitetas, atsižvelgdamas į pakeitimus, apie kuriuos pranešė Čilės Respublika, turėtų priimti sprendimą keisti minėtą priedą; (4) keitimu siekiama a) supaprastinti viešųjų subjektų, kurie XII priedo 1 priedėlio A dalyje išvardyti pagal kiekvieną ministeriją, sąrašą ir jį pakeisti visa apimančia nuostata, kuria užtikrinama, kad įsipareigojimai dėl viešųjų pirkimų būtų taikomi visiems išvardytoms ministerijoms pavaldiems subjektams, ir b) įtraukti visa apimančią nuostatą, kuri būtų taikoma visiems 2 priedėlio A dalies žemesnio lygmens subjektams; (5) Sąjungos pozicija ES ir Čilės asociacijos komitete turėtų būti pagrįsta pridedamu sprendimo projektu, PRIĖMĖ ŠĮ SPRENDIMĄ: 1 straipsnis Europos Sąjungos pozicija Asociacijos komitete dėl XII priedo, kuriame nustatytas Čilės subjektų, kurie vykdo pirkimus pagal IV dalies IV antraštinės dalies (Viešieji pirkimai) nuostatas, sąrašas, pakeitimo grindžiama prie šio sprendimo pridedamu to komiteto sprendimo projektu. 2 straipsnis Priimtas Asociacijos komiteto sprendimas skelbiamas Europos Sąjungos oficialiajame leidinyje. 3 straipsnis Šis sprendimas įsigalioja jo priėmimo dieną. Priimta Briuselyje Tarybos vardu Pirmininkas FINANSINĖ TEISĖS AKTO PASIŪLYMO, KURIO POVEIKIS BIUDŽETUI SUSIJĘS TIK SU ĮPLAUKOMIS, PAŽYMA 1. PASIŪLYMO PAVADINIMAS Pasiūlymas dėl Europos Sąjungos pozicijos ES ir Čilės asociacijos komitete dėl Susitarimo, steigiančio Europos bendrijos bei jos valstybių narių ir Čilės Respublikos asociaciją, XII priedo, kuriame nustatytas Čilės subjektų, kurie vykdo pirkimus pagal IV dalies IV antraštinės dalies (Viešieji pirkimai) nuostatas, sąrašas, pakeitimo 2. BIUDŽETO EILUTĖS Skyrius ir straipsnis: Atitinkamų metų biudžete numatyta suma: 3. FINANSINIS POVEIKIS X Pasiūlymas neturi finansinio poveikio. ¨ Pasiūlymas neturi finansinio poveikio išlaidoms, bet turi tokį finansinį poveikį įplaukoms: (mln. EUR, dešimtųjų tikslumu) || || Biudžeto eilutė || Įplaukos[2] || 1 metų laikotarpis, prasidedantis (mmmm/mm/dd) || [n metai] 120 straipsnis || Poveikis nuosaviems ištekliams || || Padėtis pradėjus taikyti priemonę || [n+1] || [n+2] || [n+3] || [n+4] || [n+5] || || || || || [1] OL L 352, 2002 12 30, p. 3. [2] Tradiciniai nuosavi ištekliai (žemės ūkio mokesčiai, cukraus mokesčiai, muitai) turi būti nurodomi grynosiomis sumomis, t. y. iš bendros sumos atskaičius 25 % surinkimo išlaidų.